Pielikums

APSTIPRINĀTS

ar LU 09.04.2021.

rīkojumu Nr. 1-4/180

**LATVIJAS UNIVERSITĀTES EPIDEMIOLOĢISKĀS DROŠĪBAS PASĀKUMU**

**ĪSTENOŠANAS NOTEIKUMI COVID-19 IZPLATĪBAS LAIKĀ**

*Ar grozījumiem, kas izdarīti līdz 13.07.2021.*

*Grozījumi: LU 20.04.2021. rīkojums Nr. 1-4/198*

 *LU 29.04.2021. rīkojums Nr. 1-4/208*

 *LU 21.05.2021. rīkojums Nr. 1-4/251*

 *LU 04.06.2021. rīkojums Nr. 1-4/270*

 *LU 16.06.2021. rīkojums Nr. 1-4/294*

 *LU 30.06.2021. rīkojums Nr. 1-4/327*

 *LU 13.07.2021. rīkojums Nr. 1-4/353*

Izdoti saskaņā ar MK 09.06.2020. noteikumu

Nr.360 “Epidemioloģiskās drošības pasākumi

Covid-19 infekcijas izplatības ierobežošanai” 26.1. punktu

1. **Vispārējie noteikumi**
2. Noteikumi nosaka epidemioloģiskās drošības pasākumus Latvijas Universitātē (turpmāk – LU), lai nodrošinātu drošu studiju, tālākizglītības un darba procesu, kā arī mazinātu LU darbiniekiem, studentiem un apmeklētājiem risku inficēties ar Covid-19, īstenojot Ministru kabineta 09.06.2020. noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr. 360) noteiktos informēšanas, distances ievērošanas, higiēnas un personas veselības stāvokļa uzraudzības pamatprincipus.
3. LU darbinieku un studentu pienākums ir ievērot tālāk minētos epidemioloģiskās drošības pasākumus:
	1. LU mājaslapā un LU e-pastā sekot līdzi LU vadības rīkojumiem, norādījumiem un ieteikumiem par epidemioloģiskās drošības pasākumiem LU;
	2. ievērot Slimību profilakses un kontroles centra (turpmāk – SPKC) ieteikumus (<https://spkc.gov.lv/lv/aktualitates/get/nid/757>);
	3. nepulcēties LU telpās;
	4. uzturoties LU telpās, ievērot divu metru vai maksimāli iespējamo distanci starp personām;
	5. ienākot un uzturoties LU telpās, nodrošināt LU apsardzei vai dežurantam savas personas identificēšanas iespējas, bez pieprasījuma uzrādot derīgu darbinieka vai studenta apliecību;
	6. informēt LU ēkas dežurantu vai apsardzi par apmeklētāju uzaicināšanu vai ierašanos, norādot telpu, kurā notiks tikšanās, vai personiski sagaidot apmeklētājus pie ēkas ieejas;
	7. neatrasties LU telpās ar akūtas elpceļu infekcijas slimības pazīmēm vai karantīnas, izolācijas vai pašizolācijas noteikšanas gadījumā;
	8. sekot līdzi savam veselības stāvoklim; ja parādās akūta elpceļu infekcija ar Covid-19 raksturīgajām pazīmēm, nekavējoties ziņot pamatstruktūrvienības vai darba vadītājam, studiju programmas direktoram, metodiķim vai kārtējās plānotās nodarbības pasniedzējam, atstāt LU telpas un sazināties ar ārstu;
	9. darba vadītājs pirms darbinieka atgriešanās darbā klātienē (pēc pašizolācijas vai karantīnas) aicina uzrādīt apliecinājumu (noslēgta darbnespējas lapa vai negatīvs Covid-19 testa rezultāts, vai to apliecinoša ārstējošā ārsta izziņa 027/u), ka persona nerada inficēšanās risku apkārtējiem;
	10. nekavējoties ziņot uz e-pastu covidtrauksme@lu.lv un tālruni 26189898 par Covid-19 inficēšanās gadījumiem vai riskiem, kas saistīti ar iespēju inficēties ar Covid-19, kā arī sniegt darba aizsardzības sistēmas vadītājam visu nepieciešamo informāciju komunikācijai ar SPKC;
	11. iespēju robežās izmantot lietotni “Apturi Covid”;
	12. pēc iespējas samazināt kopīgi lietoto virsmu un priekšmetu – skārienjutīgo ekrānu, datoru, tastatūru u.c. – izmantošanu, kā arī bez atbilstošiem dezinfekcijas pasākumiem nenodot no personas personai šīs iekārtas, darba rīkus un aprīkojumu, t.sk. rakstāmpiederumus;
	13. uzturoties koplietošanas telpās, kā arī, ja telpā atrodas personas, par kurām nav informācijas, ka tās ir vakcinētas vai bijušas inficētas ar Covid-19 infekciju, ievēro divu metru distanci un lieto mutes un deguna aizsegu, izņemot gadījumu, ja personas ir nošķirtas ar atdalošu barjeru vai persona darba telpā atrodas vienatnē;

/*LU 21.05.2021. rīkojuma Nr. 1-4/251 redakcijā/*

* 1. korespondenci un dokumentus iesniegt un saņemt centralizēti Juridiskā departamenta Dokumentu pārvaldības nodaļā (Raiņa bulv. 19, Rīga, 136. telpa) vai Akadēmiskā centra Infocentros.

2.1. Gadījumā, ja 14 dienu kumulatīvais Covid-19 gadījumu skaits uz 100 000 iedzīvotāju valstī ir mazāks par 100, līdz brīdim, kamēr tas nepārsniedz 120, LU personāls darba procesā, izglītības procesā, kā arī amatierkolektīvos, var neievērot šo noteikumu 2.13. un 6. punktā minētās prasības, ja tie atbilst vienam no šādiem kritērijiem (turpmāk – apliecinājums):

2.11. ir vakcinēti pret Covid-19 infekciju un ir pagājušas četrpadsmit dienas pēc pilna vakcinācijas kursa pabeigšanas ar Eiropas Zāļu aģentūras vai līdzvērtīgu regulatoru reģistrētām vai Pasaules Veselības organizācijas atzītām vakcīnām atbilstoši vakcīnas lietošanas instrukcijai vai no divdesmit divām līdz deviņdesmit dienām pēc vakcīnas "Vaxzevria" pirmās devas saņemšanas un uzreiz pēc "Vaxzevria" otrās devas saņemšanas;

2.12. var dokumentāri pierādīt Covid-19 inficēšanās epizodi - no brīža, kad ārsts ir pārtraucis personas izolāciju, līdz simt astoņdesmitajai dienai pēc parauga ņemšanas datuma, ar kuru laboratoriski tika apstiprināta Covid-19 infekcija, nosakot SARS-CoV-2 vīrusa RNS.

*/ LU 13.07.2021. rīojuma Nr. 1-4/353 redakcijā/*

1. Nodrošinot darbu un studijas klātienē, pamatstruktūrvienību vadītāji:
	1. ir atbildīgi par MK noteikumos Nr. 360 noteikto informēšanas, distances ievērošanas, higiēnas un personas veselības stāvokļa uzraudzības pamatprincipu ievērošanu;
	2. ja nepieciešams, norīko par epidemioloģiskās situācijas uzraudzību atbildīgo personu pamatstruktūrvienībā un informē par to LU darba aizsardzības sistēmas vadītāju;
	3. organizē pasākumus pamatstruktūrvienības darbinieku, studējošo un apmeklētāju informēšanai par epidemioloģiskās drošības pasākumiem LU;
	4. organizē pasākumus šo noteikumu īstenošanai savā struktūrvienībā;
	5. sniedz Finanšu un uzskaites departamentam informāciju par Covid-19 epidemioloģiskās drošības pasākumu izmaksām;
	6. organizē pakalpojumu sniegšanu pēc iepriekšēja pieraksta, novēršot drūzmēšanās risku, ievērojot divu metru fizisko distanci vai izmantojot gaisa plūsmu ierobežojošus ekrānus starp personām;
	7. prioritāri izvēlas attālinātu sanāksmju norises formu un iekšējo sanāksmju organizēšanā izmanto *Microsoft Teams*;
	8. nodrošina attālinātu studiju un tālākizglītības norises formu, izņemot šo noteikumu 13. un 19. punktā noteiktos gadījumus.
2. Covid-19 infekcijas izplatības laikā (līdz turpmākam LU rīkojumam) aizklātus balsojumus LU drīkst organizēt gan klātienē, gan attālināti LU ieviestajos elektroniskajos risinājumos. Organizējot aizklātu balsojumu klātienē, ievēro šādus noteikumus:

4.1. sanāksmi organizē attālināti (elektroniski) *Microsoft Teams*, savukārt aizklāto balsojumu organizē klātienē, ievērojot epidemioloģiskās drošības noteikumus;

4.2. aizklātu balsojumu var organizēt vairākas dienas;

4.3. aizklāta balsojuma norises klātienē epidemioloģiskās drošības aspektus saskaņo ar LU darba aizsardzības sistēmas vadītāju.

*/LU 29.04.2021. rīkojuma Nr. 1-4/208 redakcijā/*

1. Pamatstruktūrvienību vadītāji, vienojoties ar darbinieku, organizē darbu attālināti, ja:
	1. darbiniekam noteikta mājas karantīna, izolācija vai pašizolācija, kā arī gadījumos, ja nav iespējams nodrošināt pietiekamus epidemioloģiskās drošības pasākumus darba vietā;
	2. darba, pētījuma vai projekta darba specifika to pieļauj;
	3. struktūrvienībai ir iespējas nodrošināt materiāltehnisko risinājumu attālinātai darba veikšanai.
2. Organizējot darbu klātienē, pamatstruktūrvienību vadītāji nodrošina, ka:
	1. vietās, kur tas ir iespējams, ievēro divu metru fizisku distanci;
	2. neievērojot šo noteikumu 6.1. punktā noteikto prasību, darba telpās vienlaikus drīkst pulcēties:
		1. ne vairāk kā divas personas;
		2. personas, kuras minētās prasības nevar ievērot darba vai dienesta pienākumu dēļ.
3. LU darba aizsardzības sistēmas vadītājs:
	1. nodrošina komunikāciju ar SPKC par epidemioloģiskās drošības pasākumu īstenošanu LU, tajā skaitā par Covid-19 gadījumu atklāšanu, kontaktpersonu identificēšanu un iespējamo risku iestāšanās novēršanu;
	2. ir tiesīgs noteikt ar Covid-19 inficētās konkrētās personas kontaktpersonas LU;
	3. koordinē un konsultē LU pamatstruktūrvienības gadījumos, ja ir iestājies Covid-19 izplatības risks;
	4. sagatavo priekšlikumu LU vadībai par rīcību gadījumā, ja ir iestājies Covid-19 risks, un gadījumos, kad kādai struktūrvienībai vai personu grupai LU tiek noteikta karantīna, izolācija vai pašizolācija;
	5. nodrošina ārkārtas situācijas apziņošanas e-pasta un tālruņa darbību;
	6. nekavējoties informē Izglītības kvalitātes valsts dienestu un Komunikācijas un inovāciju departamentu par gadījumiem, kas ir tieši saistīti ar LU norisēm un kuros LU, LU studējošajam vai darbiniekam SPKC noteicis obligātus pretepidēmijas pasākumus;
	7. nekavējoties informē Izglītības kvalitātes valsts dienestu un Komunikācijas un inovāciju departamentu, ka LU studijas īsteno attālināti, ja tās pašvaldības administratīvajā teritorijā, kur atrodas LU vai tās filiāle, vai teritorijās, ar ko robežojas attiecīgā pašvaldības teritorija, novērojams Covid-19 infekcijas izplatības pieaugums vai saglabājas augsti infekcijas izplatības rādītāji, atbilstoši SPKC sniegtajai informācijai.
4. Infrastruktūras departamenta direktors nodrošina:
	1. atbalstu MK noteikumos Nr. 360 noteikto informatīvo materiālu, zīmju, norāžu, ierobežojošo lentu, tieša kontakta ierobežošanai domāto palīglīdzekļu u.c. materiālu piegādi un izvietošanu LU telpās;
	2. LU telpu izmantošanu LU pamatdarbības procesiem;
	3. roku mazgāšanas iespējas ar siltu tekošu ūdeni un ziepēm, higiēnisku roku nosusināšanas un roku dezinfekcijas līdzekļu pieejamību;
	4. skaidri salasāmas informācijas par higiēnas ievērošanu izvietošanu, t.sk. tualetes telpās:

|  |
| --- |
| * Bieži un rūpīgi mazgā rokas ar ūdeni un ziepēm, īpaši pēc sabiedrisko vietu apmeklēšanas, pirms ēšanas, pirms pieskaršanās sejai, pēc tualetes apmeklējuma;
* Ja nav iespējams nomazgāt rokas, dezinficē rokas ar spirtu saturošiem roku dezinfekcijas līdzekļiem;
* Atceries, ka skārienjutīgās ierīces, piemēram, telefonu virsmas, var būt piesārņotas ar vīrusiem un baktērijām, tādēļ nepieciešams tās regulāri tīrīt, izmantojot spirtu saturošus dezinfekcijas līdzekļus;
* Nepieskaries sejai (acīm, degunam un mutei) ar nemazgātām rokām.
 |

* 1. distancēšanās ierobežojumu ievērošanas kontroli, nepieciešamības gadījumos veidojot ierobežotas piekļuves zonas, ēku stāvus u.tml.;
	2. telpu uzkopšanas organizēšanu pēc nepieciešamības, bet ne retāk kā reizi dienā, rūpīgi tīrot visas koplietošanas virsmas, piemēram, durvju rokturus, galdu virsmas, krēslu roku balstus, virsmas tualetēs, lietojot atbilstošus dezinfekcijas līdzekļus;
	3. LU telpās uzturošos cilvēku personas identitātes pārbaudi, nodrošinot, ka telpās atrodas tikai tās personas, kurām tas šajos noteikumos atļauts.
1. Komunikācijas un inovāciju departamenta direktors nodrošina:
	1. MK noteikumos Nr. 360 noteiktās informācijas ievietošanu LU portālā;
	2. informatīvo materiālu sagatavošanu un ievietošanu LU portālā, LU informācijas sistēmās un LU sociālajos tīklos.
2. Studentu servisu departaments apkopo informāciju par ārvalstu studējošo ierašanās laiku un uzturēšanās vietas adresi Latvijas Republikā un pēc pieprasījuma sniedz šo informāciju darba aizsardzības sistēmas vadītājam, dekāniem un ārējo sakaru koordinētājiem.
3. Finanšu un uzskaites departaments veic ar Covid-19 saistīto piesardzības pasākumu izmaksu analītisko uzskaiti MK noteikumos Nr. 360 noteiktajā kārtībā.
4. **Studiju procesa organizēšana**
5. Fakultāšu dekāni, ievērojot MK noteikumos Nr. 360, šajos noteikumos u.c. LU spēkā esošajos normatīvajos aktos un pārvaldes lēmumos noteiktos epidemioloģiskās drošības pasākumus un izmantojot LU Administrācijas vispusīgu atbalstu, nodrošina studiju īstenošanu attālināti (izņemot šajos noteikumos paredzētos izņēmuma gadījumus).
6. Klātienē atļauts organizēt visu studiju kursu studiju programmu praktiskās daļas apguvi, kura nepieciešama profesionālo prasmju ieguvei un kuru nav iespējams veikt attālināti vai pārcelt uz turpmākiem studiju posmiem, nodrošinot, ka grupā ir ne vairāk kā pieci izglītojamie un tiek ievērotas epidemioloģiskās drošības prasības, kā arī klīnisko praksi rezidentūrā.

*/ LU 20.04.2021. rīkojuma Nr. 1-4/198 redakcijā/*

13.1. Klātienē atļauts organizēt valsts un gala pārbaudījumus (grupā ne vairāk kā 10 studējošajiem) tajās studiju programmās, kurās valsts pārbaudījums vai studiju gala pārbaudījums ietver praktisko daļu.

/*LU 16.06.2021. rīkojuma Nr. 1-4/294 redakcijā*/

1. Nodrošinot studiju procesu 2020./2021. akadēmiskajā gadā, jāievēro šādi noteikumi:
	1. 2020./2021. akadēmiskā gada pavasara semestra sesijas organizēšanu plānot attālināti (izņemot šo noteikumu 13. punktā noteiktos gadījumus), nepieciešamības gadījumā mainot studiju kursa aprakstā noteikto noslēguma pārbaudījumu veidus, vienlaikus ievērojot noteikumu 18.3. punktā noteikto;
	2. studiju kursus vai to praktiskās daļas, kurus sakarā ar ārkārtējo situāciju un/vai epidemioloģisko drošības nosacījumu ievērošanu nebija iespējams apgūt 2020./2021. akadēmiskajā gadā, pārceļ uz nākamo semestri, neuzskatot tos par akadēmiskajiem parādiem;
	3. studējošajiem, kuriem 2020./2021. akadēmiskais gads ir beidzamais studiju gads, praksēs un praktiskas ievirzes studiju kursos noteikto studiju rezultātu sasniegšanas nodrošināšanai var izmantot citus (atšķirīgus no spēkā esošajiem) studiju procesa un pārbaudījumu īstenošanas veidus vai līdzekļus. Šajā punktā paredzētajos gadījumos plānotās izmaiņas izvērtē studiju virzienu padome (vai tās apakškomisija) un apstiprina fakultātes dome. Pēc izmaiņu apstiprināšanas fakultāte nekavējoties par to informē studējošos;
	4. gadījumos, kad studējošais 2020./2021. akadēmiskā gada pavasara semestrī ārkārtējās situācijas un/vai epidemioloģisko drošības nosacījumu dēļ nevar izstrādāt noslēguma darbu noteiktajos LU termiņos, studējošais, minot darba izstrādes kavējošos (objektīvos) iemeslus, informē darba vadītāju un iesniedz iesniegumu studiju programmas direktoram par nepieciešamību pagarināt darba iesniegšanas/aizstāvēšanas termiņus vai darba izstrādes pārcelšanu uz nākamo semestri. Šajā punktā noteiktajā kārtībā pārceltā noslēguma darba iesniegšana/aizstāvēšana nav akadēmiskais parāds;
	5. organizējot noslēguma darbu izstrādi 2020./2021. akadēmiskā gada pavasara semestrī, studiju virzienu padomes izvērtē nepieciešamību izstrādāt un apstiprināt ārkārtas situācijai un/vai epidemioloģiskās drošības nosacījumiem pielāgotas noslēguma pārbaudījumu prasības, vērtēšanas kritērijus un metodiku, t.sk. tādu darbu vērtēšanai, kuros ārkārtējās situācijas un/vai epidemioloģiskās drošības nosacījumu dēļ nav bijis iespējams pilnā apmērā īstenot paredzētos eksperimentus, novērojumus, aptaujas vai citu līdzīgu materiālu ieguvi, lielāku vērību pievēršot darba teorētisko aspektu izstrādes kvalitātei, pilnīgumam, mūsdienīgam, zinātniskam un analītiskam aprakstam, empīriskā pētījuma plānam un iestrādnēm, un darba izstrādes laika plāna izpildei, vienlaikus nodrošinot, ka studējošais sasniedz paredzētos noslēguma darba studiju rezultātus.
2. Ārvalstu studējošajiem, kuri studijas LU ir sākuši pēc 01.01.2021., pirmo semestri (t.sk. pārbaudījumus) īsteno attālināti un praktiskās daļas apguvi, ja tāda paredzēta pirmajā semestrī, pārceļ uz citu studiju semestri.
3. Attālinātu studiju nodarbībās studējošā pienākums ir pēc pasniedzēja uzaicinājuma ieslēgt kameru un skaļruni, lai nodrošinātu iespēju identificēt nodarbībā klātesošos.
4. Studējošajiem, kuri nevar piedalīties studiju procesā, fakultātes dekāns pēc iespējas nodrošina studiju un pārbaudījumu individuālo plānu izveidi un apstiprināšanu (gadījumos, kad tas nav iespējams, fakultātes dekāns saskaņo to ar atbilstošās jomas prorektoru). Studējošajam, sazinoties ar mācībspēku, dod individuālus uzdevumus studiju kursa apguvei atbilstoši studiju kursa aprakstā noteiktajiem studiju rezultātiem.
5. Organizējot studijas attālināti, fakultātes dekāns nodrošina:
	1. sinhronas tiešsaistes nodarbības (t.sk. lekcijas, seminārus, valodu nodarbības u.c.) organizāciju e-studiju un *Microsoft Teams* vidē nodarbību sarakstā paredzētajā laikā, vienlaikus fiksējot apmeklējumu;
	2. studiju kursu īstenošanu atbilstoši studiju kursu aprakstā noteiktajam plānam, izmantojot tālmācībai un attālinātām studijām piemērotas studiju organizācijas formas, metodes un pārbaudes veidus, nodrošinot studējošajiem studiju kursa aprakstā noteikto studiju rezultātu sasniegšanu;
	3. gadījumos, ja nepieciešamas izmaiņas studiju kursa plānā, studiju kursa aprakstā noteiktajos starppārbaudījumos un noslēguma pārbaudījumā, mācībspēks plāno izmaiņas atbilstoši studiju kursa aprakstā noteiktajiem studiju rezultātiem, saskaņo ar studiju programmas direktoru un divas nedēļas iepriekš informē par to studējošos;
	4. gadījumos, ja nepieciešamas izmaiņas studiju programmas plānā sakarā ar prakses kursu vai praktiskas ievirzes kursu, vai tā daļu pārcelšanu uz vēlāku laiku (ja nav iespējams organizēt attālināti uzdevumu izpildi prakses vai praktiskas ievirzes kursiem, vai to daļai), cita pēctecīga studiju kursa īstenošanu, iekļaujot to nodarbību sarakstā;
	5. efektīvu komunikāciju ar studējošajiem LU “Mans portāls” un nepieciešamo aktuālo studiju materiālu ievietošanu e-studijās.
6. **Citu norišu organizēšana**
7. Pieaugušo profesionālās tālākizglītības, profesionālās pilnveides un neformālās izglītības programmu apguvi nodrošina attālināti, izņemot praktiskās un klīniskās mācības Eiropas Sociālā fonda projekta Nr. 9.2.6.0/17/I/001 “Ārstniecības un ārstniecības atbalsta personāla kvalifikācijas uzlabošana” darbības programmas “Izaugsme un nodarbinātība” 9.2.6. specifiskā atbalsta mērķa “Uzlabot ārstniecības un ārstniecības atbalsta personāla kvalifikāciju” ietvaros īstenotās neformālās izglītības programmas “Profesionālo prasmju atjaunošana māsām veselības aprūpes pakalpojumu nodrošināšanai Covid-19 pandēmijas izraisītā situācijā” un praktiskās un klīniskās mācības Eiropas Sociālā fonda projekta Nr. 9.2.6.0/17/I/001 “Ārstniecības un ārstniecības atbalsta personāla kvalifikācijas uzlabošana” ietvaros īstenotās profesionālās pilnveides programmas “Funkcionālās diagnostikas metode māsu praksē (M60)” apguvi, nodrošinot praktiskās un klīniskās mācības klātienē vienlaikus tikai vienas izglītības iestādes grupas dalībniekiem, kā arī divu metru distances ievērošanu un mutes un deguna aizsegu lietošanu mācību procesa laikā.

*/ LU 20.04.2021. rīkojuma Nr. 1-4/198 redakcijā/*

19.1. Iestājpārbaudījumus LU organizē attālināti. Klātienē (ne vairāk kā 10 personām) uzņemšanai augstākās izglītības studiju programmās drīkst organizēt iestājpārbaudījumus, kuros ietverta praktiskā daļa un kurus nav iespējams īstenot attālināti. Iestājpārbaudījuma norises telpā un ārpus tās klātesošajiem jālieto mutes un deguna aizsegi un jāievēro divu metru distance. Iestājpārbaudījuma organizētājs nodrošina iespēju kārtot iestājpārbaudījumu noteiktajā papildtermiņā personām, kuras nevar piedalīties iestājpārbaudījuma norisē, jo Covid-19 infekcijas dēļ atrodas karantīnā vai izolācijā un to var dokumentāri pierādīt. Lai piedalītos iestājpārbaudījuma norisē klātienē, personām pēdējo 72 stundu laikā pirms iestājpārbaudījuma ir veikts Covid-19 tests un tas ir negatīvs. Covid-19 testu var neveikt personas, kas dokumentāri var pierādīt, ka pēdējo triju mēnešu laikā bijušas inficētas ar SARS CoV-2 un vairs nerada inficēšanās risku apkārtējiem. Covid-19 testu neveic personas, kas dokumentāri var pierādīt, ka ir pilnībā vakcinējušās pret Covid-19 infekciju.

*/LU 16.06.2021. rīkojuma Nr. 1-4/294 redakcijā/*

19. 2. Gadījumā, ja 14 dienu kumulatīvais Covid-19 gadījumu skaits uz 100 000 iedzīvotāju valstī ir mazāks par 100, līdz brīdim, kamēr tas nepārsniedz 120, ievērojot šajā punktā noteikto pakalpojuma sniegšanai paredzēto platību un pieļaujamo personu skaitu un nemainot pārējās epidemioloģiskās drošības prasības, drīkst sniegt augstākās izglītības, profesionālās ievirzes izglītības, interešu izglītības, pieaugušo izglītības pakalpojumus, kā arī aktiermākslas kolektīvu nodarbības var organizēt iekštelpās, ja vienā telpā vienlaikus neatrodas vairāk kā 30 personas un vienai personai tiek nodrošināti ne mazāk kā 3 m2 no pieejamās platības, kā arī ārtelpās grupās līdz 50 cilvēkiem, nodrošinot, ka šo grupu dalībnieki nesatiekas. Mācību procesu klātienē iekštelpās īsteno, veicot tā norisē iesaistīto un apmācāmo personu iknedēļas testēšanu. Apmācāmo testēšanu neveic, ja apmācāmo skaits grupā ir ne vairāk kā pieci. Covid-19 testu var neveikt personas, kurām ir šo noteikumu 2.1.punktā minētais apliecinājums.

*/LU 13.07.2021. rīkojuma Nr. 1-4/353 redakcijā/*

1. LU telpās klātienē aizliegts organizēt jebkādus publiskus un privātus pasākumus.
2. LU Bibliotēku apmeklētājiem un lietotājiem:

21.1. LU studējošajiem piekļuve LU bibliotēkām un lasītavām atļauta norādītajā darba laikā, uzrādot derīgu LU studenta apliecību;

21.2. drukātās grāmatas rezervēt izmantojot bezkontakta risinājumus (Valsts nozīmes bibliotēku elektroniskā kopkatalogā, telefonu, e-pastu);

21.3. nedrūzmēties pie LU bibliotēkām, ievērot distanci starp personām un izmantot valstī un LU noteiktos drošības līdzekļus;

21.4. apmeklētājiem bibliotēku telpās un lasītavās ir jālieto mutes un deguna aizsegs.

21.1. LU bibliotēku darbiniekiem:

21.1.1. telpās lietot mutes un deguna aizsegus;

21.1.2. nodrošināt LU bibliotēku telpas kā lasītavas un studiju vidi, paredzot vismaz 25 kvadrātmetrus vienam apmeklētājam un nodrošināt apmeklētāju vienvirziena plūsmu;

21.1.3. nodrošināt regulāra telpu vēdināšana, kā arī virsmu, koplietošanas tehnisko ierīču un telpu virsmu regulāra dezinficēšanu;

21.1.4. bibliotēkas lasītāju nodotās grāmatas ievietot “karantīnā” atsevišķā telpā uz 72 stundām.

1. Organizēti sporta treniņi (nodarbības) LU var tikt organizēti tikai ārtelpās vai attālināti. Organizējot grupu sporta treniņus (nodarbības) ārtelpās, drīkst piedalīties ne vairāk kā 20 personas (neskaitot sporta speciālistus un sporta darbiniekus), nedrīkst izmantot ģērbtuves.
2. Komandu sporta spēļu augstāko līgu komandu sporta treniņus pieaugušajiem organizē atbilstoši MK noteikumos Nr. 360 noteiktajam regulējumam.
3. LU amatiermākslas kolektīvi (t.sk. koris, orķestris, deju un citi tautas mākslas kolektīvi) mēģinājumu procesu īsteno attālināti vai klātienē ārtelpā (ne vairāk kā 20 personām grupā).
4. Amatieru sporta kolektīva treniņi un amatiermākslas kolektīva nodarbības drīkst notikt arī iekštelpās, ja treniņgrupā vai nodarbības grupā ir ne vairāk kā 20 personas un tās atbilst vienam no šādiem kritērijiem:

25.1. tās ir vakcinētas pret Covid-19 infekciju un ir pagājušas četrpadsmit dienas pēc pilna vakcinācijas kursa pabeigšanas ar Eiropas Zāļu aģentūras vai līdzvērtīgu regulatoru reģistrētām vai Pasaules Veselības organizācijas atzītām vakcīnām atbilstoši vakcīnas lietošanas instrukcijai vai no divdesmit divām līdz deviņdesmit dienām pēc vakcīnas "Vaxzevria" pirmās devas saņemšanas un uzreiz pēc "Vaxzevria" otrās devas saņemšanas;

25.2. tās var dokumentāri pierādīt Covid-19 inficēšanās epizodi - no brīža, kad ārsts ir pārtraucis personas izolāciju, līdz simt astoņdesmitajai dienai pēc parauga ņemšanas datuma, ar kuru laboratoriski tika apstiprināta Covid-19 infekcija, nosakot SARS-CoV-2 vīrusa RNS;

26. Par šo noteikumu 25. punktā minētos apliecinājumu esamību pirms norises uzsākšanas esamību pārliecinās treniņa vai nodarbības vadītājs, lūdzot šo apliecinājumus uzrādīt treniņa vai nodarbības dalībniekiem.

27. Šo noteikumu 25. punktā minētā sporta treniņa vai nodarbības norises telpā atrodas tikai viena grupa. Telpā nedrīkst atrasties personas, par kurām nav informācijas, ka tās ir vakcinētas vai bijušas inficētas ar Covid-19 infekciju.

28. Viena kursa izglītojamiem (absolventiem) (ne vairāk kā 40 personām, ieskaitot LU darbiniekus) ārtelpās atļauts rīkot izglītības dokumenta pasniegšanas pasākumu, vienlaikus nodrošinot, ka pasākuma ilgums nepārsniedz divas stundas un klātesošie lieto mutes un deguna aizsegus, ja nav iespējams ievērot divu metru distanci. Vienas mājsaimniecības locekļiem, kas pavada izglītojamo, pasākuma laikā ir pienākums atrasties atstatus no izglītojamajiem (absolventiem) un LU darbiniekiem. Attiecīgās fakultātes dekānam vai LU filiāles vadītājam ir pienākums nodrošināt epidemioloģisko drošības prasību ievērošanu izglītības dokumenta pasniegšanas pasākuma norises vietā.